《斋中读书 其二》
清代·梁鼎芬

为学如登山，来万陟者仅。徐行必无踬，阔步不到峻。

所蔽有厚薄，开塞岂田刃。荀卿善言解，性恶惜未慎。

刚决与果敢，道乃日月进。仁义奉孔孟，耿介尊尧舜。

悠悠总不济，百年亦何迅。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。